SCB ขยายเวลางดให้บริการเปิดบัญชี-สมัครพร้อมเพย์หน้าเคาน์เตอร์1-6 เม.ย.นี้ ป้องกันโควิด-19
SCB ขยายเวลางดให้บริการเปิดบัญชี-สมัครพร้อมเพย์หน้าเคาน์เตอร์1-6 เม.ย.นี้ ป้องกันโควิด-19
31 มี.ค. 2563

ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารขยายระยะเวลางดให้บริการเปิดบัญชีและสมัครพร้อมเพย์ที่สาขา ระหว่างวันที่ 1-6 เม.ย.63 เพื่อป้องกันการแพร่ระบาดของ COVID-19 โดยลูกค้าที่มีบัญชี SCB สามารถสมัครพร้อมเพย์ผ่าน SCB EASY App ได้ด้วยตนเอง ตลอด 24 ชม. โดยไม่ต้องไปสาขา ส่วนลูกค้าที่ยังไม่มีบัญชี สามารถนำสำเนาบัตรประชาชนไปยืนยันตัวตนผ่านเคาน์เตอร์เซอร์วิสที่ร้าน 7-Eleven และเปิดบัญชีผ่าน SCB EASY App นอกจากนี้ สามารถทำธุรกรรมการเงินผ่าน SCB EASY App, ตู้ ATM และช่องทางอิเล็กทรอนิกส์ของธนาคารได้ตามปกติ